ΠΕΡΙΕΧΟΜΕΝΑ
ΑΠΟΦΑΣΕΙΣ
Δικαιολογητικά για την εγγραφή, διόρθωση, μεταβολή ή προσθήκη στοιχείων στο δημοτολό-
γιο, Ελλήνων πολιτών που υιοθετήθηκαν από
αλλοδαπούς πολίτες έως την έναρξη ισχύος του
ν. 344/1976.
Τροποποίηση της υπό στοιχεία ΥΠΠΟ/ΓΝΟΣ/
9130/26-2-2003 κοινής υπουργικής απόφασης
«Σύσταση Επιτροπής της παρ. 6 του άρθρου 19
του ν. 3028/2002» (Β’ 229).
ΑΠΟΦΑΣΕΙΣ
Αριθμ. 21864
(1)
Δικαιολογητικά για την εγγραφή, διόρθωση, μεταβολή ή προσθήκη στοιχείων στο δημοτολό-
γιο, Ελλήνων πολιτών που υιοθετήθηκαν από
αλλοδαπούς πολίτες έως την έναρξη ισχύος του
ν. 344/1976.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του άρθρου 13 του Κώδικα Διαταγμάτων για τα Δημοτολόγια (π.δ. 497/1991, Α’ 180),
β) των άρθρων 13 - 18 του ν. 3274/2004 «Οργάνωση
και λειτουργία των Οργανισμών Τοπικής Αυτοδιοίκησης
πρώτου και δεύτερου βαθμού» (Α’ 195),
γ) του Κώδικα Δήμων και Κοινοτήτων (ν. 3463/2006,
Α’ 114),
δ) του ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας
των ΦΟΔΣΑ - Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133),
ε) των άρθρων 115 - 124 του ν. 4483/2017 «Ρυθμίσεις
για τον εκσυγχρονισμό του θεσμικού πλαισίου οργάνωσης και λειτουργίας των Δημοτικών Επιχειρήσεων
Ύδρευσης Αποχέτευσης (Δ.Ε.Υ.Α.) Ρυθμίσεις σχετικές
με την οργάνωση, τη λειτουργία, τα οικονομικά και το
προσωπικό των Ο.Τ.Α. Ευρωπαϊκοί Όμιλοι Εδαφικής Συνεργασίας Μητρώο Πολιτών και άλλες διατάξεις» (Α’ 107),
στ) του Κώδικα της Ελληνικής Ιθαγένειας (ν. 3284/2004,
Α’ 217),
ζ) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137),
η) της παρ. 21 του άρθρου 113 του ν. 4961/2022 «Αναδυόμενες τεχνολογίες πληροφορικής και επικοινωνιών,
ενίσχυση της ψηφιακής διακυβέρνησης» (Α’ 146),
θ) του π.δ. 141/2017 «Οργανισμός Υπουργείου Εσωτερικών» (Α’ 180),
ι) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ια) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
ιβ) του π.δ. 32/2024 «Διορισμός Υπουργών και Υφυπουργών» (Α’ 91) και
ιγ) της υπ’ αρ. 948/19.06.2024 κοινής απόφασης του
Πρωθυπουργού και του Υπουργού Εσωτερικών «Ανάθεση αρμοδιοτήτων στον Υφυπουργό Εσωτερικών Βα-
σίλειο - Πέτρο Σπανάκη» (Β’ 3716).
2) Το γεγονός ότι από την παρούσα δεν προκύπτει
δαπάνη εις βάρος του κρατικού προϋπολογισμού για
το τρέχον και τα επόμενα οικονομικά έτη.
3) Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο
«Εγγραφή, διόρθωση, μεταβολή ή προσθήκη στοιχείων
στο δημοτολόγιο, Ελλήνων πολιτών που υιοθετήθηκαν
από αλλοδαπούς πολίτες έως την έναρξη ισχύος του
ν. 344/1976», αποφασίζουμε:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
2 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2108
02.05.2025 17:37:30
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2108/02.05.2025
Κάθε Έλληνας/Ελληνίδα πολίτης που γεννήθηκε στην
Ελλάδα και υιοθετήθηκε νομίμως από αλλοδαπούς πολίτες, έως την έναρξη ισχύος του ν.344/1976, δύναται με
αίτησή του/της σε δημοτολόγιο της Χώρας να πραγματοποιήσει την εγγραφή, διόρθωση, μεταβολή ή προσθήκη
των στοιχείων του στο δημοτολόγιο ως εξής:
ΕΓΓΡΑΦΕΣ
Α) Υιοθετημένο τέκνο με κανονική εγγραφή, ενεργή
ή διαγραμμένη
1. Εάν το τέκνο που υιοθετήθηκε είχε κανονική δημοτολογική εγγραφή στην οικογενειακή μερίδα του/των
Έλληνα/ων γονέα/ων του, και διαγράφηκε συνεπεία υιοθεσίας, ή, καίτοι υιοθετήθηκε, συνεχίζει να έχει κανο-
νική ενεργή εγγραφή στη μερίδα αυτή, εγγράφεται σε
νέα οικογενειακή μερίδα. Η εγγραφή στο δημοτολόγιο
γίνεται με τα στοιχεία του αλλοδαπού διαβατηρίου του
υιοθετημένου τέκνου, καθώς και πρόσφατου πιστοποιητικού οικογενειακής κατάστασης ή άλλου ισοδύναμου
εγγράφου αλλοδαπής δημόσιας αρχής, επίσημα μεταφρασμένων και επικυρωμένων. Σε περίπτωση ενεργής
εγγραφής, αυτή διαγράφεται προκειμένου να πραγματοποιηθεί η νέα εγγραφή.
2. Για την εγγραφή του υιοθετημένου τέκνου σε νέα
οικογενειακή μερίδα απαιτούνται σωρευτικά:
i. Kανονική εγγραφή του υιοθετημένου τέκνου σε δημοτολόγιο, ενεργή ή διαγραμμένη.
ii. Εγγραφή τουλάχιστον ενός βιολογικού γονέα σε
δημοτολόγιο.
iii. Τελεσίδικη δικαστική απόφαση υιοθεσίας ελληνικού
δικαστηρίου ή, εφόσον η υιοθεσία έχει συντελεστεί με
αλλοδαπή δικαστική απόφαση ή προκύπτει από αποδεικτικό έγγραφο υιοθεσίας αλλοδαπής δημόσιας αρχής,
προσκόμιση δικαστικής απόφασης ελληνικού δικαστηρίου περί αναγνώρισης δεδικασμένου του επίσημα
μεταφρασμένου και επικυρωμένου αλλοδαπού τίτλου.
iv. Αλλοδαπό διαβατήριο του υιοθετημένου τέκνου,
επίσημα μεταφρασμένο και επικυρωμένο.
3. Για τη διαπίστωση της υπαγωγής του υιοθετημένου
τέκνου στην παρούσα περίπτωση απαιτείται ταυτοποίησή του με το αναφερόμενο στην κανονική εγγραφή
πρόσωπο. Για τον σκοπό αυτό αντλούνται, καταρχήν,
στοιχεία από τη δικαστική απόφαση υιοθεσίας (ελληνική ή αλλοδαπή) ή το αποδεικτικό έγγραφο υιοθεσίας
αλλοδαπής δημόσιας αρχής.
4. Εφόσον από τη δικαστική απόφαση ή το αποδεικτικό έγγραφο υιοθεσίας αλλοδαπής δημόσιας αρχής
δεν προκύπτουν επαρκή στοιχεία, η ταυτοποίηση διενεργείται με ένα ή περισσότερα από τα παρακάτω δι-
καιολογητικά:
α) Ληξιαρχική πράξη γέννησης,
β) βεβαίωση εγγραφής στα Μητρώα Αρρένων,
γ) βεβαίωση μαιευτηρίου ή νοσηλευτικού ιδρύματος
σε περίπτωση που η γέννηση έλαβε χώρα σε μαιευτήριο
ή νοσηλευτικό ίδρυμα,
δ) βεβαίωση ορφανοτροφείου ή άλλου ιδρύματος,
ε) βεβαίωση εφημέριου από τα τηρούμενα βιβλία βαπτίσεων της Εκκλησίας ή όμοια του οικείου θρησκευτι-
κού λειτουργού Τεμένους ή Συναγωγής από τα τηρούμενα βιβλία γεννήσεων,
στ) βεβαίωση σχολείου από τα τηρούμενα μαθητολόγια,
ζ) ελληνικό διαβατήριο ανήλικου, με το οποίο ο αιτών
ταξίδεψε στην αλλοδαπή ως ανήλικος, εφόσον αναγράφεται το ονοματεπώνυμό του και ο αριθμός της απόφα-
σης υιοθεσίας,
η) εγγραφή σε προξενικό μητρώο,
θ) οποιοδήποτε άλλο έγγραφο δημόσιας αρχής, νομίμως επικυρωμένο και επίσημα μεταφρασμένο, συνδρά-
μει στην ταυτοποίηση.
5. Σε περίπτωση μη ταυτοποίησης βάσει των δικαιολογητικών της παρ. 4, απαιτείται η προσκόμιση δικαστικής
απόφασης, η οποία να αναγνωρίζει σύμφωνα με το άρθρο 70 του Κώδικα Πολιτικής Δικονομίας (π.δ. 503/1985,
Α’ 182) τη συγγενική σχέση με τον/τους βιολογικό/ούς
γονέα/είς.
Β) Υιοθετημένο τέκνο χωρίς κανονική εγγραφή (ενεργή ή διαγραμμένη) αλλά με κανονική εγγραφή (ενεργή ή
διαγραμμένη) του/των Έλληνα/ων γονέα/ων.
1. Εάν το τέκνο που υιοθετήθηκε δεν έχει κανονική
εγγραφή σε οικογενειακή μερίδα, υπάρχει όμως κανονική εγγραφή του/των Έλληνα/ων γονέα/ων του είτε σε
πατρική μερίδα είτε σε οικογενειακή μερίδα λόγω γάμου,
εγγράφεται με αίτησή του σε νέα οικογενειακή μερίδα
στον δήμο επιλογής του. Η εγγραφή στο δημοτολόγιο
γίνεται με τα στοιχεία του αλλοδαπού διαβατηρίου του
υιοθετημένου τέκνου καθώς και πρόσφατου πιστοποιητικού οικογενειακής κατάστασης ή άλλου ισοδύναμου
εγγράφου αλλοδαπής δημόσιας αρχής, επίσημα μεταφρασμένων και επικυρωμένων.
2. Για την εγγραφή του υιοθετημένου τέκνου σε νέα
οικογενειακή μερίδα απαιτούνται σωρευτικά:
i. Εγγραφή ενός τουλάχιστον βιολογικού γονέα σε δημοτολόγιο.
ii. Τελεσίδικη δικαστική απόφαση υιοθεσίας ελληνικού
δικαστηρίου ή, εφόσον η υιοθεσία έχει συντελεστεί με
αλλοδαπή δικαστική απόφαση ή προκύπτει από αποδεικτικό έγγραφο υιοθεσίας αλλοδαπής δημόσιας αρχής,
προσκόμιση δικαστικής απόφασης ελληνικού δικαστηρίου περί αναγνώρισης δεδικασμένου του επίσημα
μεταφρασμένου και επικυρωμένου αλλοδαπού τίτλου.
iii. Αλλοδαπό διαβατήριο αιτούντος, επίσημα μεταφρασμένο και επικυρωμένο.
3. Για τη διαπίστωση της υπαγωγής του τέκνου στην
παρούσα περίπτωση απαιτείται ταυτοποίηση ενός τουλάχιστον εκ των βιολογικών γονέων του τέκνου. Για τον
σκοπό αυτό αντλούνται καταρχήν στοιχεία από τη δικαστική απόφαση υιοθεσίας (ελληνική ή αλλοδαπή) ή το
αποδεικτικό έγγραφο υιοθεσίας αλλοδαπής δημόσιας
αρχής.
4. Εφόσον από τη δικαστική απόφαση ή το αποδεικτικό έγγραφο υιοθεσίας αλλοδαπής δημόσιας αρχής
δεν προκύπτουν επαρκή στοιχεία των βιολογικών γονέων, η ταυτοποίηση διενεργείται με ένα ή περισσό-
τερα από τα προβλεπόμενα στην παρ. 4 του Κεφ. Α
δικαιολογητικά.
5. Σε περίπτωση μη ταυτοποίησης βάσει των δικαιολογητικών της παρ. 4, απαιτείται η προσκόμιση δικα-
στικής απόφασης η οποία αναγνωρίζει σύμφωνα με το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2108/02.05.2025
άρθρο 70 του Κώδικα Πολιτικής Δικονομίας τη συγγενική
σχέση με τον/τους βιολογικό/ούς γονέα/είς.
Γ) Υιοθετημένο έκθετο τέκνο με κανονική εγγραφή,
ενεργή ή διαγραμμένη
1. Το τέκνο αγνώστων γονέων που υιοθετήθηκε και
είχε κανονική δημοτολογική εγγραφή, η οποία διαγράφηκε συνεπεία υιοθεσίας, ή καίτοι υιοθετήθηκε, συνεχί-
ζει να είναι ενεργή εγγραφή, εγγράφεται σε νέα οικογενειακή μερίδα στον Δήμο όπου γεννήθηκε ή βρέθηκε,
σύμφωνα με την παρ. 3 του άρθρου 15 του ν. 3463/2006
(Α’ 114). Η εγγραφή στο δημοτολόγιο γίνεται με τα στοιχεία του αλλοδαπού διαβατηρίου του υιοθετημένου
τέκνου, καθώς και πρόσφατου πιστοποιητικού οικογενειακής κατάστασης ή άλλου ισοδύναμου εγγράφου
αλλοδαπής δημόσιας αρχής, επίσημα μεταφρασμένων
και επικυρωμένων. Σε περίπτωση ενεργής εγγραφής,
αυτή διαγράφεται προκειμένου να πραγματοποιηθεί
η νέα εγγραφή.
2. Για την εγγραφή του έκθετου υιοθετημένου τέκνου
σε νέα οικογενειακή μερίδα απαιτούνται σωρευτικά:
i. Kανονική εγγραφή του υιοθετημένου τέκνου σε δημοτολόγιο, ενεργή ή διαγραμμένη.
ii. Τελεσίδικη δικαστική απόφαση υιοθεσίας ελληνικού
δικαστηρίου ή, εφόσον η υιοθεσία έχει συντελεστεί με
αλλοδαπή δικαστική απόφαση ή προκύπτει από αποδεικτικό έγγραφο υιοθεσίας αλλοδαπής δημόσιας αρχής,
προσκόμιση δικαστικής απόφασης ελληνικού δικαστηρίου περί αναγνώρισης δεδικασμένου του επίσημα
μεταφρασμένου και επικυρωμένου αλλοδαπού τίτλου.
iii. Αλλοδαπό διαβατήριο του υιοθετημένου τέκνου,
επίσημα μεταφρασμένο και επικυρωμένο.
3. Για τη διαπίστωση της υπαγωγής του τέκνου στην
παρούσα περίπτωση απαιτείται ταυτοποίησή του με το
αναφερόμενο στην κανονική εγγραφή πρόσωπο. Για τον
σκοπό αυτό αντλούνται καταρχήν στοιχεία από τη δικαστική απόφαση υιοθεσίας (ελληνική ή αλλοδαπή) ή το
αποδεικτικό έγγραφο υιοθεσίας αλλοδαπής δημόσιας
αρχής.
4. Εφόσον από τη δικαστική απόφαση ή το αποδεικτικό έγγραφο υιοθεσίας αλλοδαπής δημόσιας αρχής δεν
προκύπτουν επαρκή στοιχεία, η ταυτοποίηση διενεργείται με ένα ή περισσότερα από τα προβλεπόμενα στην
παρ. 4 του Κεφ. Α δικαιολογητικά.
Δ) Υιοθετημένο έκθετο τέκνο χωρίς κανονική εγγραφή,
ενεργή ή διαγραμμένη.
1. Το τέκνο αγνώστων γονέων που υιοθετήθηκε και
δεν έχει κανονική εγγραφή, ενεργή ή διαγραμμένη σε
οικογενειακή μερίδα, εγγράφεται με αίτησή του σε νέα
οικογενειακή μερίδα στον Δήμο επιλογής του. Η εγγραφή στο δημοτολόγιο γίνεται με τα στοιχεία του αλλοδα-
πού διαβατηρίου του υιοθετημένου τέκνου καθώς και
πρόσφατου πιστοποιητικού οικογενειακής κατάστασης
ή άλλου ισοδύναμου εγγράφου αλλοδαπής δημόσιας
αρχής, επίσημα μεταφρασμένων και επικυρωμένων.
2. Για την εγγραφή του έκθετου υιοθετημένου τέκνου
σε νέα οικογενειακή μερίδα απαιτούνται σωρευτικά:
i. Ληξιαρχική πράξη γέννησης.
ii. Τελεσίδικη δικαστική απόφαση υιοθεσίας ελληνικού
δικαστηρίου ή, εφόσον η υιοθεσία έχει συντελεστεί με
αλλοδαπή δικαστική απόφαση ή προκύπτει από αποδεικτικό έγγραφο υιοθεσίας αλλοδαπής δημόσιας αρχής,
προσκόμιση δικαστικής απόφασης ελληνικού δικαστηρίου περί αναγνώρισης δεδικασμένου του επίσημα
μεταφρασμένου και επικυρωμένου αλλοδαπού τίτλου.
iii. Αλλοδαπό διαβατήριο του υιοθετημένου τέκνου,
επίσημα μεταφρασμένο και επικυρωμένο.
3. Για τη διαπίστωση της υπαγωγής του τέκνου στην
παρούσα περίπτωση απαιτείται ταυτοποίηση του τέκνου
με το αναφερόμενο στη ληξιαρχική πράξη γέννησης
πρόσωπο. Για τον σκοπό αυτό αντλούνται καταρχήν
στοιχεία από τη δικαστική απόφαση υιοθεσίας (ελληνική ή αλλοδαπή) ή το αποδεικτικό έγγραφο υιοθεσίας
αλλοδαπής δημόσιας αρχής.
4. Εφόσον από τη δικαστική απόφαση ή το αποδεικτικό έγγραφο υιοθεσίας αλλοδαπής δημόσιας αρχής
δεν προκύπτουν επαρκή στοιχεία, η ταυτοποίηση διενεργείται με ένα ή περισσότερα από τα προβλεπόμενα
στις περ. β) έως θ) της παρ. 4 του Κεφ. Α δικαιολογητικά.
ΜΕΤΑΒΟΛΕΣ ΚΑΙ ΔΙΟΡΘΩΣΕΙΣ
Σε όλες τις προαναφερθείσες περιπτώσεις το νόμιμο
έρεισμα εγγραφής είναι τα δικαιολογητικά που αναφέρονται στις παρ.  Α2, Β2, Γ2 και Δ2, αντίστοιχα. Τυχόν
διορθώσεις στο δημοτολόγιο διενεργούνται με βάση τα
δικαιολογητικά εγγραφής. Οι δε μεταβολές στοιχείων,
εφόσον το νόμιμο έρεισμα εγγραφής δεν είναι η ληξιαρχική πράξη γέννησης, διενεργούνται στο δημοτολόγιο
βάσει ληξιαρχικής πράξης έκθεσης στην οποία καταχωρίζεται η εκάστοτε μεταβολή.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Απριλίου 2025
Ο Υπουργός
Ο Υφυπουργός
ΘΕΟΔΩΡΟΣ
ΒΑΣΙΛΕΙΟΣ - ΠΕΤΡΟΣ
ΛΙΒΑΝΙΟΣ
ΣΠΑΝΑΚΗΣ
Ι
Αριθμ. 180599
(2)
Τροποποίηση της υπό στοιχεία ΥΠΠΟ/ΓΝΟΣ/
9130/26-2-2003 κοινής υπουργικής απόφασης
«Σύσταση Επιτροπής της παρ. 6 του άρθρου 19
του ν. 3028/2002» (Β’ 229).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Του δεύτερου εδαφίου της παρ. 6 του άρθρου 19
του Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220),
β) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2108/02.05.2025
γ) του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87),
δ) του π.δ. 142/2017 «Οργανισμός Υπουργείου Οικονομικών» (Α’ 181),
ε) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευομένων φορέων» (Α’ 130),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
η) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44) και
θ) του άρθρου 90 του Κώδικα Nομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019.
2. Την υπό στοιχεία Υ.ΠΑΙ.Θ.Π.Α./ΓΓΠ/ΓΔΔΥ/ΔΟΕΠΥ/
ΤΟΠΥΝΣ/104770/7927/106/27-11-2012 κοινή υπουργική απόφαση «Τροποποίηση της υπ’ αριθμ. ΥΠΠΟ/
ΓΝΟΣ/9130/26-2-2003 κοινής υπουργικής απόφασης “Σύσταση Επιτροπής του άρθρου 19 παρ. 6 του
ν. 3028/2002” (ΦΕΚ Β’ 229)» (Β’ 3361).
3. Την υπό στοιχεία ΥΠΟΠΑΙΘ/ΓΔΔΥΗΔ/ΔΔΥΟΝΕ/
ΤΝΕ/205287/24596/513/59/23-7-2015 κοινή υπουργική απόφαση «Τροποποίηση της αριθμ.  ΥΠΠΟ/
ΓΝΟΣ/9130/26-2-2003 κοινής υπουργικής απόφασης “Σύσταση Επιτροπής του άρθρου 19 παρ. 6 του
ν. 3028/2002” (ΦΕΚ Β’ 229) όπως τροποποιήθηκε με
την αριθμ. Υ.ΠΑΙ.Θ.Π.Α./ΓΓΠ/ΓΔΔΥ/ΔΟΕΠΥ/ΤΟΠΥΝΣ/
104770/7927/106/27-11-2012 όμοια απόφαση (ΦΕΚ
Β’ 3361)» (Β’ 1724).
4. Την υπό στοιχεία ΥΠΠΟΑ/ΓΔΔΥΗΔ/ΔΔΥΟΝΕ/ΤΝΕ/
8561/760/21/3/08-01-2018 κοινή υπουργική απόφαση
«Τροποποίηση της αριθμ. ΥΠΠΟ/ΓΝΟΣ/9130/26-2-2003
κοινής υπουργικής απόφασης “Σύσταση Επιτροπής του
άρθρου 19 παρ. 6 του ν. 3028/2002” ( ΦΕΚ Β’ 229), όπως
ισχύει» (Β’ 829).
5. Το υπ’ αρ. 279585/12-07-2024 έγγραφο της Αναπληρώτριας Προϊσταμένης της Διεύθυνσης Διαχείρισης
Ανθρώπινου Δυναμικού του Υπουργείου Πολιτισμού.
6. Την υπ’ αρ. 14774/15-01-2024 Εισηγητική - Οικονομική Έκθεση του Προϊσταμένου της Γενικής Διεύθυνσης
Οικονομικών Υπηρεσιών του Υπουργείου Πολιτισμού
σύμφωνα με την οποία, από τις προτεινόμενες διατάξεις,
δεν προκαλούνται δημοσιονομικές επιπτώσεις επί του
κρατικού προϋπολογισμού.
7. Την ανάγκη προσαρμογής της υπό στοιχεία ΥΠΠΟ/
ΓΝΟΣ/9130/26-2-2003 κοινής υπουργικής απόφασης «Σύσταση Επιτροπής του άρθρου 19 παρ. 6 του ν. 3028/2002»
(Β’ 229), στα δεδομένα των αλλαγών που επέφεραν ο Κώδικας νομοθεσίας για την προστασία των αρχαιοτήτων
και εν γένει της πολιτιστικής κληρονομιάς (ν. 4858/2021,
Α’ 220), ο ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) καθώς και η υπό στοιχεία Δ.ΟΡΓ.
Α1089758/ΕΞ2023/12-7-2023 (Β’ 4537) απόφαση περί
τροποποίησης του Οργανισμού της Ανεξάρτητης Αρχής
Δημοσίων Εσόδων (Α.Α.Δ.Ε.).
8. Το γεγονός ότι με τις διατάξεις της παρούσας τροποποιείται και η διοικητική διαδικασία με επίσημο τίτλο
«Απόφαση Έγκρισης Καταβολής Αποζημίωσης λόγω Στέρησης Χρήσης Ακινήτου» και Μοναδικό Αριθμό Καταχώ-
ρισης (Μ.Α.Κ.) στο ΕΜΔΔ «Μίτος» 435445, αποφασίζουμε:
Άρθρο 1
1. Τροποποιείται η υπό στοιχεία ΥΠΠΟ/ΓΝΟΣ/9130/
26-2-2003 κοινή απόφαση των Υπουργών Οικονομίας
και Οικονομικών και Πολιτισμού «Σύσταση Επιτροπής
του άρθρου 19 παρ. 6 του ν. 3028/2002» (Β’ 229), ως εξής:
α) Το θέμα της απόφασης αντικαθίσταται ως ακολούθως:
«Σύσταση Επιτροπής του άρθρου 19 παρ.  6 του
ν. 4858/2021».
β) Το πρώτο εδάφιο της παρ. 1 αντικαθίσταται ως ακολούθως:
«1. Συνιστούμε Επιτροπή στην έδρα κάθε Περιφερειακής Ενότητας και προκειμένου για την Περιφέρεια Ατ-
τικής συνιστούμε Επιτροπή με έδρα (i) την Αθήνα για τις
Περιφερειακές Ενότητες Κεντρικού, Βόρειου, Ανατολικού
και Δυτικού Τομέα Αθηνών, (ii) τον Πειραιά για τις Περιφερειακές Ενότητες Πειραιώς και Νήσων (iii) την Παλλήνη
για την Περιφερειακή Ενότητα Ανατολικής Αττικής και
(iv) την Ελευσίνα για την Περιφερειακή Ενότητα Δυτικής
Αττικής, αποτελούμενη από:»
γ) Το δεύτερο εδάφιο της περ. α’ της παρ. 1 αντικαθίσταται ως ακολούθως:
«Εάν στην έδρα της Επιτροπής δεν υπάρχει κύριο προσωπικό του ΝΣΚ θα ορίζεται ως πρόεδρος μέλος του
κυρίου προσωπικού του ΝΣΚ από τα υπηρετούντα σε
γειτονική Περιφερειακή Ενότητα».
δ) Η περ. β’ της παρ. 1 αντικαθίσταται ως ακολούθως:
«β) Τον Προϊστάμενο της οικείας Δημόσιας Οικονομικής Υπηρεσίας (Δ.Ο.Υ.) όπου διατηρείται η αρμοδιότητα
για θέματα φορολογιών κεφαλαίου και προκειμένου για
την Περιφέρεια Αττικής και την Περιφερειακή Ενότητα
Θεσσαλονίκης τον Προϊστάμενο του οικείου Κέντρου
Φορολογίας Κεφαλαίου (ΚΕ.ΦΟ.Κ.)».
2. Κατά τα λοιπά ισχύει η υπό στοιχεία ΥΠΠΟ/ΓΝΟΣ/
9130/26-2-2003 κοινή υπουργική απόφαση.
Άρθρο 2
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Απριλίου 2025
Οι Υπουργοί
Εθνικής Οικονομίας
και Οικονομικών
Πολιτισμού
ΚΥΡΙΑΚΟΣ ΠΙΕΡΡΑΚΑΚΗΣ
ΣΤΥΛΙΑΝΗ ΜΕΝΔΩΝΗ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202108.pdf | Tokens: 17460]